**PEMENANG ACPA 2014**

**ANUGERAH EMAS**

Projek : “Survey Spatial Data Infrastructure’

**KUMPULAN GEOPORTAL UKUR**

Jabatan Ukur

Kementerian Pembangunan

Kategori : Kertas Projek

Tarikh Diperkenalkan : 26 Januari 2011 / Tarikh Dilaksanakan : 17 Oktober 2012



**AHLI-AHLI**

Awang Haji Ali Bakar bin Haji Kassim, Pmk Juruukur Agung

Awang Arefin bin Haji Yahya, Pmk. Timbalan Juruukur Agung

Dr. Dayang Hajah Massuriaia Wati binti Haji Ab Hamid, Penolong Juruukur Agung

Dr. Dayang Hajah Norazmni binti POKSDSP Haji Md Salleh, Juruukur Kanan

Awang Abd Aziz bin DP Haji Abdullah, Juruukur Kanan

Dayang Nurani binti Haji Ahmad, Juruukur

Pengiran Masnah binti Pengiran Haji Ahmad, Juruukur

**SINOPSIS**

Pada tahun 2009, Jabatan Ukur mengendalikan projek LiDAR dan Orthofoto yang meliputi seluruh Negara Brunei Darussalam. Projek ini menghasilkan peta baru dan juga digunakan untuk mengemaskini peta yang ada. Maklumat ini sangat penting dalam perancangan pembangunan dan perlu digunasama. Permohonan untuk mendapatkannya tersekat kepada keperluan perisian *Geographic Information Systems* (GIS) dan juga keperluan ruang *hard disk* (space) yang besar.

Dengan adanya teknologi yang terkini, Jabatan Ukur mengambil peluang menggunakan teknologi yang berkaitan dalam penyediaan Infrastruktur Data GeoSpatial. Projek ini diberi nama *Survey Spatial Data Infrastructure* (SSDI), kerana ianya menumpukan kepada maklumat yang dibawah kawalan Jabatan Ukur sahaja.

Maka Jabatan Ukur berusaha mencari penyelesaian untuk menyalurkan maklumat geospatial tersebut kepada semua pengguna yang memerlukan secara “online”. Dengan kecanggihan teknologi yang ada masa kini, maka tidak mustahil maklumat tersebut dapat dikongsikan.

Tiap-tiap bahagian di Jabatan Ukur telah disediakan dengan beberapa aplikasi yang berasingan untuk membantu mengurus / menyunting / mengemaskini / memeprcepatkan kerja harian. Maklumat yang diperlukan oleh bahagian-bahagian untuk membuat kerja harian dan cara mendapatkannya. Pembuatan kerja yang memerlukan peta digital terhad kepada lesen perisian GIS. Lesen yang ada hanya 12 dan disimpan dalam 12 buah komputer di bahagian-bahagian termasuk Cawangan Daerah kerana harga yang sangat tinggi.

**OBJEKTIF PROJEK**

* Mengemaskini maklumat GeoSpatial yang ada di Jabatan Ukur.
* Mengemaskini proses kerja di Jabatan Ukur.
* Mengelakkan kerja yang bertindih.
* Menyediakan Infrastruktur GeoSpatial yang lebih teratur.
* Mengelakkan pembuatan kerja yang terhad kepada bilangan lesen perisian.
* Membukakan pangkalan data geografi dengan mengambil kira keselamtan maklumat yang ada.
* Menyediakan web-portal yang mudah digunakan oleh orang awam.
* Pembelian peta secara online

**ANUGERAH PERAK**

Projek: Penubuhan Kediaman Berpengawasan Bagi Pesakit Kronik Psikiatri Secara Pemulihan Berprogram meningkatkan Penjagaan Pesakit Psikiatri Akut

**KUMPULAN SINAR CAHAYA**

Jabatan Psikiatri, Hospital RIPAS

Kementerian Kesihatan

Kategori : Kertas Projek

Tarikh Diperkenalkan: Februari 2012 / Tarikh Dilaksanakan : Januari 2014



**AHLI-AHLI**

Dr. Hilda Ho, Ketua Jabatan Psikiatri

Dr. Dayang Hajah Lailawati Binti Hj Jumat, Pengarah Perkhidmatan Hospital

Awang Haji Muhd Jamal bin Haji Tersad, Ketua Pegawai Eksekutif Tingkat Khas

Dayang Saidah binti Haji Wahid, Pmk. Ketua Pegawai Eksekutif

Dayang Hajah Wan Aslina binti Hj Ibrahim, Pmk. Pegawai Tugas-Tugas Khas Tingkat 1

Awang Haji Ashraf Lim bin Abdullah, Pmk. Pegawai Jururawat

Dayang Mas Salina binti Haji Ali Safar, Pegawai Jururawat

Dayang Hajah Raidah binti Omar, Pegawai Jururawat

Awang Haji Rahim bin Haji Omar, Pegawai Jururawat

Dayang Rozmi binti Haji Ibrahim, Jururawat

Awang Romaini binti Hj Zaini, Pmk Pegawai Pentadbir

Awang Haji Zainal Ariffin bin Haji Salleh, Jurutera Hospital

Dayang Dahariani binti Haji Abd Manaf/Munaf, Pegawai Rekod Perubatan Kanan

Awang Haji Ali Ahmad bin Haji Md Said, Pegawai Jururawat

Dayangku Roslina binti Pengiran Haji Alli, Pentadbir Hospital

**SINOPSIS**

Sistem Kesihatan di Negara Brunei Darussalam pada masa ini berdepan dengan persekitaran yang berubah-berubah dan cabaran-cabaran yang perlu dihadapi dan ditangani seperti kos penjagaan kesihatan yang semakin meningkat disebabkan beban penyakit kronik, penyakit berjangkit yang semakin berat, kesan wabak dan kemunculan ancaman baru, meningkatnya ekspektasi serta permintaan orang awam bagi akses kepada perkhidmatan yang lebih berkualiti tinggi, pembangunan diagnostik dan teknologi baru.

Menyedari akan cabaran-cabaran ini, maka kementerian Kesihatan dan Jabatan Psikiatri telah mengorak langkah dalam menentukan perancangan masa depan dan hala tuju terutama bagi memastikan sistem kesihatan yang akan diberikan adalah lebih efisien dan berkualiti. Kementerian Kesihatan memang berharap agar semua rakyat dan penduduk Negara ini mempunyai akses kepada perkhidmatan-perkhidmatan seperti promosi kesihatan, pencegahan, rawatan dan pemulihan penyakit dengan kos yang berpatutan.

Salah satu langkah positif yang diambil oleh Jabatan Psikiatri untuk memperkembangkan perkhidmatan Psikiatri adalah dengan menubuhkan kediaman berpengawasan (*Assited Living Unit*, ALU) sebagai tempat kediaman berpegawasan untuk pesakit menjalani rehabilitasi di dalam masyarakat, terutama sekali kepada pesakit yang sudah lama ditahan di wad dalaman psikiatri yang diberi peluang untuk menjalani kehidupan secara normal. Bersesuaian dengan Misi dan Visi Jabatan Psikiatri, Hospital Raja Isteri Pengiran Anak Saleha secara keseluruhan adalah untuk memberi rawatan yang terbaik bagi pesakit kronik dan akut yang setanding dan sebanding dengan Negara-Negara yang membangun mengikut objektif yang dinyatakan di dalam pelan tindakan Kesihatan Mental 2013-2020 melalui Pertubuhan kesihatan Antarabangsa (*World Health Organization*). Matlamat jabatan adalah untuk memberi peluang kepada pesakit untuk pulih melalui rawatan yang diberikan di samping meningkatkan taraf kesihatan dan kehidupan mereka dengan bantuan jabatan.

**OBJEKTIF PROJEK**

* Meningkatkan kualiti kehidupan pesakit-pesakit yang kronik tetapi stabil supaya dapat berinteraksi dan berkomunikasi dengan masyarakat dan memaksimakan kemahiran mereka untuk hidup berdikari.
* Menangani dan mengelakkan penahanan (*admission*) pesakit di hospital bagi tempoh yang terlalu lama dan yang tidak bersesuaian dengan pemulihan mereka.
* Memberi peluang kepada pesakit-pesakit supaya dapat hidup seperti biasa dalam suasana dan persekitaran seperti tinggal di rumah sendiri.
* Meningkatkan kemahiran vokasional, sosial dan penjagaan diri pesakit supaya boleh berdikari dan dapat meningkatkan kualiti hidup mereka.
* Mengurangkan jumlah pesakit kronik di dalam wad rawatan akut supaya dapat memberi rawatan yang lebih efektif dan berkesan kepada pesakit akut. Ini adalah kerana, sebelum projek ini dilaksanakan purata pesakit kronik di wad akut Hospital RIPAS adalah melebihi 40% dan ini menyukarkan perlaksanaan rawatan.
* Penempatan residen yang berhampiran dengan Pusat Rehabilitasi Psikiatri Kiarong membantu dalam proses rehabilitasi mereka supaya dapat diteruskan di rumah untuk mendapatkan kesan yang maksimum.
* Memberi dorongan dan harapan kepada pesakit dan kakitangan bahawa penyembuhan pesakit itu bukan hanya bergantung kepada perubatan atau ketiadaan simptom penyakit sahaja tetapi ianya merangkumi berbagai aspek dalam kehidupan seperti fungsi dan kualiti kehidupan.

**ANUGERAH GANGSA**

Projek: Aplikasi *“Brunei Wx”* – Projek Meningkatkan Keberkesanan Penyampaian Maklumat Cuaca melalui Teknologi Bimbit

**KUMPULAN iCUACA**

Jabatan Kajicuaca Brunei Darussalam

Kementerian Perhubungan

Kategori: Kertas Projek

Tarikh Diperkenalkan : 10 Julai 2012 / Tarikh Dilaksanakan : 10 November 2012



AHLI-AHLI

Awang Muhammad Husaini bin Aji, Pmk. Pengarah Kajicuaca

Awang Hassanul Kamal bin Haji Adam, Pegawai Kajicuaca

Dayang Harnina binti Morani, Pegawai Kajicuaca

Awang Mohammad Affindi bin Haji Sabli, Pegawai Kajicuaca

Dayang Titi Dewana binti Abdullah, Pegawai Kajicuaca

Dayang Saadiah @ Sofiana binti Awg Haji Tengah, Penyelia Kajicuaca

**SINOPSIS**

Jabatan Kajicuaca Brunei Darussalam, Kementerian Perhubungan adalah agensi kebangsaan yang bertanggungjawab menyediakan, mengeluarkan dan menyampaikan maklumat dan khidmat cuaca.

Pengguna-penggunanya, selain daripada pihak awam ialah agensi-agensi yang menangani pengurusan air, alam sekitar, bencana, tenaga, penerbangan awam dan lain-lain lagi. Agensi-agensi ini termasuklah Pusat pengurusan Bencana kebangsaan (NDMC), Pejabat-Pejabat Daerah, Jabatan Alam Sekitar, Taman dan Rekreasi, Jabatan Bomba dan Penyelamat, Jabatan Penerbangan Awam, Kementerian Pertahanan dan Jabatan Kerja Raya. Tidak juga ketinggalan daripada pihak swasta seperti Syarikat Brunei Shell Berhad, Kontraktor dan orang awam.

Menjurus kepada strategik objektif Kementerian Perhubungan bagi tahun 2008-2017 iaitu menekankan dan menitikberatkan penggunaan alatan yang berpatutan untuk menyediakan perkhidmatan yang efisien dan efektif serta menggalakkan pemakaian eletronik dalam meningkatkan perhubungan di antara kerajaan dengan orang awam dan pihak swasta, adalah wajar penggunaan alatan-alatan bimbit dapat dieksploitasi manfaatnya bagi penyampaian maklumat cuaca kepada pengguna.

Satu kaedah baru telah dilaksanakan oleh Jabatan Kajicuaca Brunei Darussalam bagi menyahut cabaran ini, sekaligus meningkatkan perkhidmatan kajicuaca pada amnya. Kaedah baru yang dilaksanakan adalah melalui penghasilan satu aplikasi cuaca bagi telefon bimbit dan tablet yang dinamakan *“ Brunei Weather App “* atau singkatannya *Brunei Wx* yang telah diperkenalkan dan dilancarkan pada 10 November 2012.

Aplikasi *Brunei Wx* dapat meningkatkan efisensi dan membuat pembaharuan dari khidmat yang sebelumnya disediakan, dengan menyampaikan maklumat cuaca harian terus kepada pengguna-pengguna alatan bimbit secara peribadi.

Ciri khas *Brunei Wx* ialah pengguna boleh menerima notifikasi amaran cuaca hujan lebat yang menyebabkan banjir dan juga keadaan angin kencang, selain dari maklumat-maklumat cuaca harian. Khidmat notifikasi bertindak sebagai satu sistem amaran awal (*early warning system*) bagi membolehkan pengguna seperti agensi-agensi berkenaan untuk membuat keputusan yang wajar demi membuat sebarang persediaan bagi menjaga keselamatan nyawa dan harta benda.

**OBJEKTIF PROJEK**

* Mengujudkan aplikasi cuaca yang dapat memberi khidmat kepada orang awam dan mana-mana pihak kerajaan dalam menyampaikan maklumat cuaca harian yang cepat dan terus melalui alatan bimbit secara peribadi pada bila-bila masa oleh yang memerlukannya;
* Melaluinya dapat membantu orang awam, agensi-agensi kerajaan dan swasta bagi mendapatkan maklumat ramalan dan amaran cuaca bagi persediaan awal menghadapi cuaca buruk; dan
* Memastikan segala maklumat cuaca yang diperolehi oleh orang ramai adalah sumber yang sahih iaitu daripada Jabatan Kajicuaca Brunei Darussalam (JKBD) dan bukan melalui media sosial.